CELEX: 62016TN0040
Language: fi
Date: 2019-07-29 00:00:00
Title: asia T-40/16: Kanne 29.7.2019 — MU v. parlamentti

16.9.2019   
            
            
               FI
            
            
               Euroopan unionin virallinen lehti
            
            
               C 312/11
            
         
      Kanne 29.7.2019 — MU v. parlamentti
      (asia T-40/16)
      (2019/C 312/12)
      Oikeudenkäyntikieli: italia
      
         Asianosaiset
      
      
         Kantaja: MU (edustaja: asianajaja A. Bruno)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  katsomaan ja toteamaan lainvastaiseksi Euroopan parlamentin 11.12.2015 tekemän päätöksen kieltäytyä maksamasta lisäkorvausta harjoittelujaksoja ja opintokäyntejä Euroopan parlamentin pääsihteeristössä koskevien sisäisten sääntöjen 24 artiklan 9 kohdassa tarkoitetuille vammaisille harjoittelijoille
               
            
                  —
               
               
                  toteamaan tämän seurauksena, että kantajalla on oikeus saada harjoittelujaksoja Euroopan parlamentissa koskevien sääntöjen 29 artiklan 9 kohdassa määrätty lisäkorvaus, sillä kantajan vammaisuuden aste on 70 prosenttia
               
            
                  —
               
               
                  velvoittamaan Euroopan parlamentin maksamaan kantajalle sovellettavissa säännöksissä tarkoitettu lisäkorvaus korkoineen rahan arvon muutos huomioon ottaen hallinnollisen pyynnön tekemispäivästä lukien maksun tosiasialliseen suorittamiseen saakka sekä korvaamaan tästä oikeudenkäynnistä aiheutuneet oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seuraaviin kanneperusteisiin.
      
                  1.
               
               
                  Parlamentilla ei ole harkintavaltaa harjoittelujaksoja ja opintokäyntejä Euroopan parlamentin pääsihteeristössä koskevien sisäisten sääntöjen 24 artiklan 9 kohdassa määrätyn vammaisten henkilöiden lisäkorvauksen suorittamisen osalta.
               
            
                  2.
               
               
                  Vammaisuuden asteen on vahvistanut tai todennut Euroopan parlamentin asiantuntijalääkäri, jonka mukaan se perustuu kansalliseen todistukseen tai harjoittelijaa hoitavan lääkärin antamaan yksityiskohtaiseen lausuntoon ja siinä viitataan ”Euroopan tasolla lääketieteellisiä tarkoituksia varten suoritettavaan sairauskohtausten arviointiin henkilön fyysisestä ja henkisestä koskemattomuudesta”.
               
            
                  3.
               
               
                  Vaikka oletettaisiin, että Euroopan parlamentilla on harkintavaltaa käsiteltävässä asiassa, se on ylittänyt harkintavaltansa ilman perusteita. Tältä osin on täsmennettävä, että kyseessä olevissa säännöissä tehdään ero sellaisen tilanteen, jossa vammaisuus on todettu kansallisen viranomaisen todistuksessa, kuten käsiteltävässä asiassa, jossa sen on vahvistanut Euroopan parlamentin lääkäri, ja sellaisen erilaisen tilanteen välillä, jossa vammaisuus on todettu harjoittelijaa hoitavan lääkärin lausunnossa. Ainoastaan tässä jälkimmäisessä tilanteessa Euroopan parlamentin lääkäri toteaa vammaisuuden asteen.